《庆春时 用晏小山韵》
清代·朱祖谋

黄昏过后，心头眼底，一味清寒。前欢记否，衣香絮点，春影小长干。

吴歈听断，催拍谁点弓弯。雕栊近底，娟娟冻月，还当翠眉看。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。